Gandia recibe más de un millón de euros del Gobierno de España para restaurar el Palau Ducal
26 diciembre 2024

## Gandia recibe más de un millón de euros del Gobierno de España para restaurar el Palau Ducal26 diciembre 2024Última actualización: 26 diciembre 2024

![](../gestion/img/900aa4f4b7d80211eb42dcb0bdf4140fdd1b7405141615bbc6efe3111297d65e.jpg)  
  

El Ministeri de Transports i Mobilitat Sostenible i el Ministeri de Vivenda i Agenda Urbana, en el marc del Programa 2% Cultural, ha anunciat aquest matí que Gandia rebrà més d’un milió d’euros per afrontar diverses intervencions al Palau Ducal.  
Concretament, s’han aprovat un total de 1.091.208,87 euros per a la iniciativa destinada a la recuperació i posada en valor d’aquest símbol patrimonial de la ciutat. Aquesta quantitat suposa una aportació del 70% del cost total de les obres per part de l’Executiu central i s’emmarca dins d’una mobilització de prop de 80 milions d’euros del govern espanyol destinada a la recuperació i posada en valor del patrimoni històric.

  
Tal com ha recordat l’alcalde de Gandia, **José Manuel Prieto**, es tracta d’una intervenció sol·licitada des de l’Ajuntament de Gandia i la Fundació del Palau Ducal que suposa “_una molt bona notícia per a Gandia, ja que és un dels monuments més emblemàtics de la nostra ciutat i d’Espanya_”. Prieto ha incidit en el valor cultural i artístic de l’edifici i en la importància que tenen aquestes actuacions a l’hora de millorar les visites que es realitzen actualment.

D'altra banda, l'edil delegada de Patrimoni, **Alícia Izquierdo**, ha declarat que estem davant "d'una ajuda que suposa el 70% del projecte, el 30% restant l'aportarà l'Ajuntament. És una notícia que estàvem esperant i que ajudarà a restaurar diverses zones de l'edifici que necessitaven una intervenció, mentre que, simultàniament, obrirem un nou espai per gaudir d'un dels Béns d'Interés Culturals més important del País Valencià és una notícia excel·lent per Gandia".

Per part seua, la coordinadora general del departament d'Urbanisme, **Maite Alonso**, ha destacat "l'alt nivell de tècnic del departament que, en col·laboració amb els departaments d'Arqueologia i Cultura, permet accedir a aquest tipus d'ajudes que ens permeten arribar a subvencions que seran claus per al patrimoni, la cultura i el turisme de Gandia".

_“És un projecte en el qual hem treballat molt, posant tota la nostra capacitat técnica i la de la Fundació perquè siga realitat aquesta aportació de més d'un milió d'euros del Govern d'Espanya serà un revulsiu que ens anime a continuar invertint per a recuperar l'esplendor del Palau Ducal”,_ ha aseverat l’alcalde.

Sobre el projecte, l’alcalde l’ha qualificat d’“_estratègic__, ja que permetrà recuperar un espai per a la ciutadania al mateix temps que es continua recuperant el patrimoni monumental i cultural de la ciutat_”.

Concretament, l’actuació permetrà quatre accions:  
**1.-** La primera actuació contempla intervenir als més de 150 metres quadrats del Saló de Corones, tant en el sòl com a les bigues de fusta, el sostre de la sala i la seva terrassa per enfortir l’estructura existent.

**2.-** La mateixa situació es dóna a l’antic gabinet del Duc, hui convertit en capella i que sofreix una deformació a la zona central de la sala en el paviment.

**3.-** Enderrocar el mur existent entre els carrers Jesuïtes i Carmelites, que permetrà la creació d’una nova plaça per al gaudi de la ciutadania alhora que es posa en valor aquesta part de la façana de l’edifici històric.

**4.-** La quarta intervenció millorarà l’estat actual a la coberta de l’escala del Pati d’Armes que hui en dia presenta problemes estructurals i ha estat apuntalada.

[Twittear](https://twitter.com/share)